CELEX: C2007/199/101
Language: el
Date: 2007-08-25 00:00:00
Title: Υπόθεση F-61/07: Προσφυγή της 18ης Ιουνίου 2007 — Bauch κατά Επιτροπής

25.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 199/52
            
         Προσφυγή της 18ης Ιουνίου 2007 — Bauch κατά Επιτροπής
   (Υπόθεση F-61/07)
   (2007/C 199/101)
   Γλώσσα διαδικασίας: η γερμανική
   Διάδικοι
   
      Προσφεύγων: Gerhard Bauch (Βερολίνο, Γερμανία) (Εκπρόσωπος: W. Uhlmann, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να υποχρεώσει την καθής να τροποποιήσει την από 12.3.2003 βεβαίωσή της, επικουρικώς δε να χορηγήσει στον προσφεύγοντα άλλο πιστοποιητικό, προκειμένου να πιστοποιηθεί ότι το ποσό που του αποδόθηκε δεν συνιστά επίδομα αποχωρήσεως προς αντιστάθμιση συνταξιοδοτικού δικαιώματος και ως εκ τούτου δεν αποτελεί σύνταξη αρχαιότητας ή ισοδύναμο αυτής·
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Ο προσφεύγων εργάσθηκε ως έκτακτος υπάλληλος της Επιτροπής των Ευρωπαϊκών Κοινοτήτων. Κατά το ίδιο χρονικό διάστημα τελούσε, ως υπάλληλος του πρώην ομοσπονδιακού Υπουργείου Οικονομίας, σε άδεια άνευ αποδοχών. Το εν λόγω υπουργείο προέβη σε μείωση της συντάξεως αρχαιότητας του προσφεύγοντος λόγω σωρεύσεως με σύνταξη από υπηρεσία σε διακρατικούς και υπερκρατικούς οργανισμούς, δεδομένου ότι η Επιτροπή των Ευρωπαϊκών Κοινοτήτων είχε χορηγήσει στον προσφεύγοντα βεβαίωση περί καταβολής επιδόματος αποχωρήσεως προς αντιστάθμιση των συνταξιοδοτικών δικαιωμάτων του.
   Ο προσφεύγων επικαλείται ελάττωμα της εν λόγω βεβαιώσεως της Επιτροπής, στο μέτρο κατά το οποίο οι έκτακτοι υπάλληλοι, λόγω της σύντομης διάρκειας υπηρεσίας τους, δεν αποκτούν συνταξιοδοτικά δικαιώματα [άρθρα 77-84 του Κανονισμού Yπηρεσιακής Kαταστάσεως των υπαλλήλων των Ευρωπαϊκών Κοινοτήτων (ΚΥΚ)], συνεπεία του οποίου αποδόθηκαν στον προσφεύγοντα μόνον οι παρακρατηθείσες εισφορές του προς το ταμείο συντάξεων.